钦定古今图书集成/明伦汇编/闺媛典/第366卷 > 《佳人》杜甫
## 钦定古今图书集成/明伦汇编/闺媛典/第366卷 > 《佳人》杜甫

绝代有佳人，幽居在空谷。自云“良家子，零落依草木。
关中昔丧乱，兄弟遭杀戮。官高何足论，不得收骨肉世情恶衰歇，万事随转烛。夫婿轻薄儿，新人美如玉。
合昏尚知时，鸳鸯不独宿。但见新人笑，那闻旧人哭。
在山泉水清，出山泉水浊。侍婢卖珠回，牵萝补茅屋。
摘花不插发，采柏动盈掬。天寒翠袖薄，日暮倚修竹。”